Primul termen ar fi urmat să înceapă astăzi, dar instanţa a decis amânarea până în 9 decembrie.

Potrivit anchetatorilor, Sorin Alexandrescu l-ar fi ameninţat pe administratorul RCS & RDS cu demararea unei campanii de denigrare dacă nu e de acord cu un contract de retransmisie a televiziunilor din grupul INTACT. Omul de afaceri Dan Voiculescu s-ar afla în spatele întregii afaceri.

Timp de un an, a durat procedura de cameră preliminară în care s-au discutat excepţii, cele mai multe privind refacerea anchetei.

Toate aceste excepţii au fost respinse de Curtea de Apel şi instanţa supremă.

Pe parcursul procesului urmează să fie audiaţi Sorin Alexandrescu, Dan Voiculescu şi alte persoane angajate ale trustului fondat de omul de afaceri.